ফাতেমা তুজ জোহরা
ফাতেমা তুজ জোহরা একজন বাংলাদেশী সঙ্গীতশিল্পী। তিনি নজরুলগীতি ও আধুনিক গান করে থাকেন। তিনি টেলিভিশন নাটকে অভিনয়, বিভিন্ন অনুষ্ঠানে সঙ্গীত পরিবেশনা এবং উপস্থাপনা করেন। এছাড়া তিনি একটি কবিতার বই, দুটি ছড়ার বই, একটি উপন্যাস, একটি গল্প ও কলাম সংকলন এবং নজরুলের গান নিয়ে একটি সঙ্গীতের বই প্রকাশ করেছেন। সঙ্গীতে অবদানের জন্য তিনি ২০০৬ সালে বাংলাদেশ সরকার প্রদত্ত বেসামরিক রাষ্ট্রীয় সম্মান একুশে পদকে ভূষিত হন।